Source: https://www.financnasprava.sk/sk/podnikatelia/dane/spotrebne-dane/spotrebne-dane-mineralny-ole/informovanie-spd-mo
Timestamp: 2019-11-17 18:32:14+00:00
Document Index: 1208176

Matched Legal Cases: ['§ 4', '§ 4', '§ 4', '§ 7', '§ 23', '§ 24', '§ 27', '§ 28', '§ 29', '§ 30', '§ 30', '§ 31', '§ 34', '§ 23', '§ 22', '§ 23', '§ 24', '§ 22', '§ 24', '§ 25', '§ 35', '§ 36', '§ 37', '§ 38', '§ 38', '§ 39', '§ 39', '§ 39', '§ 39', '§ 25', '§ 42', '§ 42', '§ 154', '§ 23', '§ 16']

Informovanie o dani - PFS
Spotrebné dane - Minerálny olej
Informovanie o dani
Informovanie o spotrebnej dani z minerálnych olejov
Predmet spotrebnej dane z minerálneho oleja
Základ spotrebnej dane z minerálneho oleja
Sadzba spotrebnej dane z minerálneho oleja
Správa spotrebnej dane z minerálneho oleja a miestna príslušnosť colného úradu
Typy daňových subjektov
Preprava minerálneho oleja a zábezpeka na daň pri preprave
Zákonné ustanovenia o zábezpeke na daň v súvislosti s prepravou minerálneho oleja na daňovom území a území členských štátov Európskej únie.
Všeobecné informácie o prepravách tovarov podliehajúcich spotrebným daniam a druhoch prepráv.
Vedenie evidencie daňovým subjektom
V tejto časti sa dozviete, ktorý minerálny olej je na Slovensku zdaňovaný.
Predmetom spotrebnej dane z minerálneho oleja sú minerálne oleje vyrobené na daňovom území, dodané na daňové územie z iného členského štátu alebo dovezené na daňové územie z územia tretieho štátu.
Minerálnym olejom sa na účely zákona č. 98/2004 Z. z. [nové okno] rozumie:
tovar kódu kombinovanej nomenklatúry 2706 až 2715 okrem tovaru kódu kombinovanej nomenklatúry 2711 11, 2711 21, 2711 29 a pevných uhľovodíkov kódu kombinovanej nomenklatúry 2706 až 2715,
tovar kódu kombinovanej nomenklatúry 3824 99 96 a 3826 00 90, ak je určený na použitie ako pohonná látka alebo ako palivo.
Minerálnym olejom je aj tovar, ak:
pozostáva úplne alebo čiastočne z uhľovodíkových látok alebo ich derivátov a ak sa ponúka na použitie alebo sa použije ako palivo.
Minerálnym olejom na účely tohto zákona nie sú:
elektrina, uhlie, zemný plyn, bioplyn a biometán, podliehajúce spotrebnej dani podľa zákona č. 609/2007 Z. z. [nové okno],
Kombinovanou nomenklatúrou sa rozumie tovarová nomenklatúra podľa právnych predpisov Európskej únie. Viac informácií nájdete v colnom sadzobníku.
V tejto časti sa dozviete o množstevnom vyjadrení predmetu spotrebnej dane z minerálneho oleja, ktoré sa udáva v príslušných merných jednotkách.
Základom spotrebnej dane z minerálnych olejov je množstvo minerálneho oleja vyjadrené v litroch pri teplote 15 °C (l) alebo v kilogramoch (kg) alebo množstvo v ňom obsiahnutej energie vyjadrenej v gigajouloch (GJ).
V tejto časti sa dozviete o zákonom stanovenej dávke, pomocou ktorej sa zo základu spotrebnej dane vypočíta výška spotrebnej dane z minerálneho oleja.
motorový benzín kódu kombinovanej nomenklatúry 2710 12 41, 2710 12 45, 2710 12 49
• do 31. decembra 2019 vo výške 547 eura/ 1 000 l,
• od 1. januára 2020 vo výške 555 eur/1 000 l,
motorový benzín kódu kombinovanej nomenklatúry 2710 12 41, 2710 12 45, 2710 12 49 vo výške 514 eura/ 1 000 l, ak obsahuje
od 1. januára 2018 v objeme 5,9 % a viac s presnosťou v súlade s technickou normou,
od 1. januára 2019 v objeme 6,2 % a viac s presnosťou v súlade s technickou normou,
od 1. januára 2020 v objeme 7,4 % a viac s presnosťou v súlade s technickou normou
vrátane biogénnej látky uvedenej v § 4 ods. 7 písm. e) [nové okno] v objeme 0,5 % viac s presnosťou v súlade s technickou normou,
od 1. januára 2021 v objeme 1 % a viac s presnosťou v súlade s technickou normou,
od 1. januára 2022 v objeme 1,5 % a viac s presnosťou v súlade s technickou normou.
motorový benzín kódu kombinovanej nomenklatúry 2710 12 31, 2710 12 51 a 2710 12 59 vo výške 597,49 eura/ 1 000 l,
stredný olej kódu kombinovanej nomenklatúry 2710 19 21 a 2710 19 25 vo výške 481,31 eura/ 1 000 l,
plynový olej kódu kombinovanej nomenklatúry 2710 19 43, 2710 19 46 a 2710 19 47,2710 19 48, 2710 20 11, 2710 20 15, 2710 20 17 a 2710 20 19 vo výške 394 eura/ 1 000 l,
plynový olej kódu kombinovanej nomenklatúry 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 a 2710 20 19 je možné uplatniť sadzbu dane vo výške 368 eur/1 000 l, ak obsahuje
biodiesel v objeme 6,9 % a viac s presnosťou v súlade s technickou normou, alebo
biodiesel v objeme 6,4 % a viac s presnosťou v súlade s technickou normou a biogénnu látku uvedenú v § 4 ods. 7 písm. e) [nové okno] v objeme 0,5 % a viac s presnosťou v súlade s technickou normou,
od 1. januára 2021 biogénnu látku uvedenú v § 4 ods. 7 písm. e) v objeme 1 % a viac s presnosťou v súlade s technickou normou.
vykurovací olej kódu kombinovanej nomenklatúry 2710 19 62, 2710 19 64, 2710 19 68, 2710 2031, 2710 20 35, 2710 20 39 a 2710 20 90 vo výške 111,50 eura/ 1 000 kg,
skvapalnené plynné uhľovodíky kódu kombinovanej nomenklatúry 2711 12 až 2711 19 00
určené na použitie, ponúkané na použitie alebo použité ako pohonná látka vo výške 182 eur/ 1 000 kg,
určené na použitie, ponúkané na použitie alebo použité ako palivo vo výške 0 eur/ 1 000 kg,
mazacie oleje a ostatné oleje kódu kombinovanej nomenklatúry 2710 19 71 až 2710 19 83, 2710 19 87 až 2710 19 99 a 3403 19 10, ktorých kinematická viskozita je:
do 10 mm2/s pri teplote 40 oC vrátane vo výške 100 eur/1 000 kg,
nad 10 mm2/s pri teplote 40 oC vo výške 0 eur/1 000 kg.
Na minerálny olej, na ktorý nie je ustanovená sadzba dane a ktorý sa použil ako pohonná látka alebo ako palivo, alebo ak je na tieto účely ponúkaný, uplatní sa sadzba dane toho minerálneho oleja uvedeného vyššie, ktorému sa účelom použitia alebo vlastnosťami najviac približuje. Ak sú skvapalnené plynné uhľovodíky v druhom bode ponúkané na použitie alebo sú použité ako pohonná látka, uplatní sa sadzba dane podľa prvého bodu.
V tejto časti sa dozviete, kto vykonáva správu spotrebnej dane z minerálneho oleja a čím sa riadi miestna príslušnosť colného úradu.
Správu spotrebnej dane vykonáva colný úrad, ktorého miestna príslušnosť sa riadi u fyzickej osoby miestom jej trvalého pobytu a u právnickej osoby jej sídlom, ak § 7 zákona č. 563/2009 Z. z. [nové okno] alebo zákon č. 98/2004 Z. z. [nové okno] neustanovujú inak.
Ak nemožno určiť miestnu príslušnosť miestom trvalého pobytu u fyzickej osoby a sídlom u právnickej osoby, riadi sa miestom umiestnenia organizačnej zložky daňového subjektu podľa Obchodného zákonníka, inak miestom, v ktorom daňový subjekt vykonáva prevažnú časť svojej činnosti.
Ak nemožno určiť miestnu príslušnosť (napr. zahraničná osoba pri registrácii, zaradení do evidencie alebo pri vydaní povolenia), je príslušný Colný úrad Bratislava.
Kontaktné adresy colných úradov nájdete na stránke Kontakty na úrady.
Váš miestne príslušný colný úrad môžete zistiť pomocou verejne dostupnej služby Zistenie miestnej príslušnosti k finančnému orgánu.
V tejto časti sa dozviete bližšie informácie k členeniu daňových subjektov.
Na spotrebnej dani z minerálneho oleja poznáme nasledovné typy daňových subjektov:
oprávnený príjemca, ktorý prijíma minerálny olej z iného členského štátu v pozastavení dane opakovane
spotrebiteľ pohonných látok
oprávnený príjemca, ktorý je oprávnený prijať minerálny olej z iného členského štátu v pozastavení dane príležitostne
odberateľ minerálneho oleja z iného členského štátu EÚ na podnikateľské účely
odosielateľ minerálneho oleja do iného členského štátu EÚ na podnikateľské účely
odosielateľ minerálneho oleja do iného členského štátu EÚ v zásielkovom obchode
zahraničný dodávateľ minerálneho oleja pri zásielkovom obchode
splnomocnenec pre zásielkový obchod
Viac informácií nájdete v časti Registrácia, evidencia, zápis.
V tejto časti sa dozviete odkazom na zákonné ustanovenia o zábezpeke na daň v súvislosti s prepravou minerálneho oleja na daňovom území a území členských štátov Európskej únie. Ďalej sa dozviete všeobecné informácie o prepravách tovarov podliehajúcich spotrebným daniam a druhoch prepravy.
Postup pri preprave minerálneho oleja v pozastavení dane a oslobodeného od dane na daňovom území upravuje § 23 zákona č. 98/2004 Z. z. [nové okno].
Postup pri preprave minerálneho oleja v pozastavení dane na území Európskej únie upravuje § 24 zákona č. 98/2004 Z. z. [nové okno].
Postup pri preprave minerálneho oleja v pozastavení dane a oslobodeného od dane pri nedostupnom elektronickom systéme upravuje § 27 zákona č. 98/2004 Z. z. [nové okno].
Nezrovnalosti pri preprave minerálneho oleja v pozastavení dane upravuje § 28 zákona č. 98/2004 Z. z. [nové okno].
Postup pri preprave minerálneho oleja v pozastavení dane pri dovoze upravuje § 29 zákona č. 98/2004 Z. z. [nové okno].
Postup pri preprave minerálneho oleja v pozastavení dane pri vývoze upravuje § 30 zákona č. 98/2004 Z. z. [nové okno].
Postup pri preprave minerálneho oleja v pozastavení dane pri vývoze pri nedostupnom elektronickom systéme upravuje § 30a zákona č. 98/2004 Z. z. [nové okno].
Postup pri preprave minerálneho oleja mimo pozastavenia dane na podnikateľské účely upravuje § 31 a 32 zákona č. 98/2004 Z. z. [nové okno].
Nezrovnalosti pri preprave minerálneho oleja mimo pozastavenia dane na podnikateľské účely alebo pri zásielkovom obchode upravuje § 34a zákona č. 98/2004 Z. z. [nové okno].
Zloženie zábezpeky na daň na prepravovaný minerálny olej v pozastavení dane alebo oslobodený od dane na daňovom území upravuje § 23 ods. 12 a 13 v spojení s § 22 zákona č. 98/2004 Z. z. [nové okno].
Zníženie zloženej zábezpeky na daň na prepravovaný minerálny olej v pozastavení dane alebo oslobodený od dane na daňovom území upravuje § 23 ods. 14 zákona č. 98/2004 Z. z. [nové okno].
Zloženie zábezpeky na daň na prepravovaný minerálny olej v pozastavení dane na území Európskej únie upravuje § 24 ods. 12 v spojení s § 22 zákona č. 98/2004 Z. z. [nové okno].
Zníženie zloženej zábezpeky na daň na prepravovaný minerálny olej v pozastavení dane na území Európskej únie upravuje § 24 ods. 13 zákona č. 98/2004 Z. z. [nové okno].
Potrebné informácie nájdete v článku Preprava tovarov podliehajúcich spotrebným daniam.
Ďalšie informácie nájdete v časti Elektronická komunikácia - clo, EMCS.
V tejto časti sa dozviete odkazom na zákonné ustanovenia o povinnosti a spôsobe vedenia evidencie jednotlivých typov daňových subjektov.
Predajca pohonných látok je povinný viesť evidenciu v súlade s § 25b ods. 15 písm. b) zákona č. 98/2004 Z. z.
Prevádzkovateľ podniku na výrobu minerálneho oleja je povinný viesť evidenciu v súlade s § 35 zákona č. 98/2004 Z. z.
Prevádzkovateľ skladu minerálneho oleja, ktorý je daňovým skladom, je povinný viesť evidenciu v súlade s § 36 zákona č. 98/2004 Z. z.
Užívateľský podnik je povinný viesť evidenciu v súlade s § 37 zákona č. 98/2004 Z. z.
Oprávnený príjemca je povinný viesť evidenciu podľa § 38 zákona č. 98/2004 Z. z.
Obchodník s vybraným minerálnym olejom je povinný za každú prevádzkareň viesť evidenciu v súlade s § 38a zákona č. 98/2004 Z. z.
Registrovaný odosielateľ je povinný viesť evidenciu v súlade s § 39 ods. 1 a 5 zákona č. 98/2004 Z. z.
Odosielateľ minerálneho oleja do iného členského štátu v zásielkovom obchode je povinný viesť evidenciu v súlade s § 39 ods. 2 a 5 zákona č. 98/2004 Z. z.
Splnomocnenec pre zásielkový obchod je povinný viesť evidenciu v súlade s § 39 ods. 3 a 5 zákona č. 98/2004 Z. z.
Príjemca (odberateľ) minerálneho oleja mimo pozastavenia dane na podnikateľské účely je povinný viesť evidenciu v súlade s § 39 ods. 4 a 5 zákona č. 98/2004 Z. z.
Distribútor pohonných látok je povinný viesť evidenciu v súlade s § 25b ods. 9 písm. b) zákona č. 98/2004 Z. z.
V tejto časti sa dozviete o povinnosti daňového subjektu pri výkone daňového dozoru a daňovej kontroly.
Pri výkone daňového dozoru a daňovej kontroly je osoba povinná strpieť výkon oprávnení colného úradu a colníka podľa zákona č. 98/2004 Z. z., zákona č. 563/2009 Z. z. a zákona č. 652/2004 Z. z.
V tejto časti sa dozviete odkazom na zákonné ustanovenia o sankciách týkajúcich sa správneho práva, ktoré majú svojou povahou represívny charakter.
Skutková podstata správneho deliktu podľa zákona č. 98/2004 Z. z. a výška pokuty za takýto správny delikt je uvedená v § 42 zákona č. 98/2004 Z. z.
Skutková podstata priestupku podľa zákona č. 98/2004 Z. z. a výška pokuty za takýto priestupok je uvedená v § 42a zákona č. 98/2004 Z. z.
Skutková podstata správneho deliktu podľa zákona č. 563/2009 Z. z. a výška pokuty za takýto správny delikt je uvedená aj v § 154 a 155 citovaného zákona.
Skutková podstata správneho deliktu podľa zákona č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov a výška pokuty za takýto správny delikt je uvedená v § 23 citovaného zákona.
Skutková podstata správneho deliktu podľa zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a výška pokuty za takýto správny delikt je uvedená v § 16 citovaného zákona.